CELEX: 62013TN0692
Language: mt
Date: 2013-12-20 00:00:00
Title: Kawża T-692/13: Rikors ippreżentat fl- 20 ta’ Diċembru 2013 — SACBO vs Il-Kummissjoni u TEN-T EA

15.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/43
            
         Rikors ippreżentat fl-20 ta’ Diċembru 2013 — SACBO vs Il-Kummissjoni u TEN-T EA
   (Kawża T-692/13)
   2014/C 45/74
   Lingwa tal-kawża: it-Taljan
   
      Partijiet
   
   
      Rikorrenti: Società per l’aeroporto civile di Bergamo-Orio al Serio SpA (SACBO SpA) (Grassobbio (BG), l-Italja) (rappreżentanti: G. Greco, M. Muscardini u G. Carullo, avukati)
   
      Konvenuti: L-Aġenzija Eżekuttiva għan-Netwerk Transewropew tat-Trasport (TEN-T EA), Il-Kummissjoni Ewropea
   
      Talbiet
   
   
               —
            
            
               prinċipalment, tannulla d-deċiżjoni tat-TEN-T EA, tat-23 ta’ Ottubru 2013, kif ukoll l-atti kollha msemmija preċedentement, sa fejn, billi kkonfermat id-deċiżjoni tat-18 ta’ Marzu 2013, hija ddikjarat ineliġibbli l-ispejjeż esterni relattivi għall-attivitajiet 1, 2.1, 4, 5, 6 u 7, u b’hekk naqqset il-kofinanzjament dovut u talbet il-ħlas lura ta’ EUR 158 517,4, bil-konsegwenzi legali kollha;
            
         
               —
            
            
               sussidjarjament, tikkonstata l-assenza ta’ intenzjoni frawdolenti u ta’ suddiviżjoni artifiċjali tal-attivitajiet li jifformaw is-suġġett tal-kofinanzjament u, b’hekk, tannulla d-deċiżjoni tat-TEN-T EA, tat-23 ta’ Ottubru 2013, kif ukoll l-atti kollha msemmija preċedentement, sa fejn, billi kkonfermat id-deċiżjoni tat-18 ta’ Marzu 2013, hija ddikjarat ineliġibbli l-ispejjeż esterni relattivi għall-attivitajiet 1, 2.1, 4, 5, 6 u 7, u b’hekk naqqset il-kofinanzjament dovut u talbet il-ħlas lura ta’ EUR 158 517,4, bil-konsegwenzi legali kollha;
            
         
               —
            
            
               fi kwalunkwe każ, tiddetermina mill-ġdid l-ammont tat-tnaqqis tal-finanzjament hekk kif indikat mill-Kummissjoni sa fejn meqjus bħala l-iktar xieraq fid-dawl tal-prinċipju ta’ proporzjonalità;
            
         
               —
            
            
               tikkundanna lill-konvenuti għall-ispejjeż.
            
         
      Motivi u argumenti prinċipali
   
   Fil-kawża preżenti, ir-rikorrenti hija l-istess waħda bħal dik fil-Kawża T-270/13 SACBO vs Il-Kummissjoni u TEN-T EA (ĠU 2013, C 207, p. 46).
   F’dan ir-rigward, għandu jiġi ppreċiżat li, fil-kuntest ta’ din il-proċedura, iż-żewġ konvenuti eċċepixxew l-inammisssibbiltà tar-rikors sa fejn dan huwa intiż kontra att li, fil-fehma tagħhom, ma huwiex definittiv.
   Skont ir-rikorrenti, huwa sabiex tiġi żgurata difiża eżawrjenti li qiegħed jiġi ppreżentat rikors kontra l-miżura adottata mill-Aġenzija fit-23 ta’ Ottubru 2013, sabiex tiġi ddikjarata mill-ġdid l-illegalità tad-deċiżjoni ta’ tnaqqis tal-finanzjament.
   Il-motivi u l-argumenti prinċipali mqajma huma dawk li diġà ġew invokati fil-Kawża T-270/13.